ร้านขนมเปี๊ยะเจ้าดังเจ้าแก่เก่าในแปดริ้ว สูตรซัวเถา มีหลายสาขา สาขานี้เป็นสาขาเก๋งจีน ตั้งอยู่บนถนน 304 ขากลับไปกรุงเทพ 
ที่นี่ได้รับรางวัลสถาปัตยกรรมยอดเยี่ยมด้านอาคารพาณิชย์ด้วย ในบริเวณ มีร้านกาแฟด้วย แวะเข้าไปดูแต่ยังไม่ได้ลองชิม จัดร้านน่านั่ง แอร์เย็นฉ่ำค่ะ
มาดูส่วนที่ขายขนมบ้าง มีขนมให้เลือกมากมาย ส่วนใหญ่เป็นขนมเปี๊ยะ นอกนั้นก็เป็นขนมบัวหิมะ ขนมโก๋ ขนมไหว้พระจันทร์ ขนมเหล่านี้มีไส้หลากหลายไม่ว่าจะเป็นไส้ดั้งเดิมหรือไส้แบบใหม่ เช่น ชาเขียว ชอคโกแลต ไส้มะม่วง ไส้เปลือกส้ม  ฯลฯ 
นอกจากนี้แพคเกจสวยงาม เหมาะเป็นของฝากมากๆ ดูดีมากเลย
การตกแต่งร้าน เป็นสถาปัตยกรรมจีนแบบเก่า มีการจำลองหน้าร้านในสาขาแรกไว้ด้วย 
บริการดี พนักงานใส่ใจ ดูแลแนะนำสินค้าดีค่ะ